# Assalt al Capitoli dels Estats Units de 2021

Els dies 5 i 6 de gener de 2021, partidaris radicalitzats del president dels Estats Units, Donald Trump, es van traslladar a Washington DC per protestar pels resultats de les eleccions presidencials del 2020 i donar suport a la demanda de Trump perquè el vicepresident Mike Pence i el Congrés rebutgessin el president electe Joe Biden. Inicialment els manifestants es van concentrar sota el lema «Save America», un esdeveniment previst a The Ellipse, parc situat al davant de la Casa Blanca, on els assistents van escoltar els discursos de Trump i Rudy Giuliani.
Abans que acabessin els discursos, una multitud de manifestants van marxar cap al Congrés i van assaltar l'edifici. En aquell moment, el Congrés estava en sessió realitzant el recompte de vots del Col·legi Electoral i debatent el que el senador Ted Cruz (Texas) i el diputat Paul Gosar (Arizona) s'oposessin al recompte dels vots del Col·legi Electoral. Diversos edificis del complex del Capitoli dels Estats Units van ser evacuats i els manifestants van trencar els cordons policials per entrar als edificis, inclosa la National Statuary Hall. Tots els edificis del complex del Capitoli van ser bloquejats posteriorment. Segons els informes, es va produir un enfrontament armat a les portes de les cambres, i es va informar que una persona va rebre una ferida de bala a l'interior de l'edifici del Capitoli.

## Esdeveniments
### Manifestació "Salvar Amèrica"

Al matí del 6 de gener de 2021, els manifestants van envoltar el Monument a Washington per manifestar-se i diverses persones van pronunciar discursos a The Elipse, parc de davant la Casa Blanca, inclòs Donald Trump i el seu assessor Rudy Giuliani. Giuliani es va dirigir a la multitud repetint que les màquines de votació utilitzades en les eleccions estaven «trucades» i va demanar un «judici per combatre-ho». Trump va pronunciar un discurs des de darrere d'una barrera de vidre, atacant als mitjans i demanant a Mike Pence, vicepresident dels EUA, que revoqués els resultats de les eleccions.
Durant el míting, Trump va demanar als seus partidaris que lluitessin: «Lluitem com a l'infern. I si no lluites com a l'infern, ja no tindràs un país».
Finalment, en el míting, Trump també va declarar que mai cedirien. Els fills adults de Trump, Donald Trump Jr i Eric Trump, també es van pronunciar en contra dels congressistes i senadors republicans que no recolzaven les peticions de canvi de vot del Col·legi Electoral.

### Assalt

Aproximadament de les 13h a les 14:15, els manifestants van començar l'intent de prendre els edificis del complex del Capitoli dels EUA. Alguns edificis del complex van ser evacuats i els manifestants van aconseguir traspassar la seguretat per a ingressar al Capitoli, inclòs el National Statuary Hall. Després de trencar el perímetre de seguretat, la majoria dels manifestants simplement van entrar al Capitoli a peu; altres van usar cordes i escales improvisades per envair l'edifici i alguns altres van trencar finestres per entrar-hi. Com a resultat, va haver-hi quatre morts, tres manifestants i un policia.

## Conseqüències

Més de 600 persones han estat imputades en tribunals federals per l'assalt, entre elles, la condemna més alta és la de Jacob Chansley, que va entrar-hi disfressat de bisó

## Amnistia

El dia 20 de gener del 2025, amb la investidura de Donald Trump com a president dels Estats Units va firmar l'ordre executiva d'indultar a més de 1.500 processats a causa de l'assalt al capitoli.

## Referències

* ↑ Peñaloza, Marisa. «Trump Supporters Clash With Capitol Police At Protest» (en anglès). National Public Radio, 06-01-2021. [Consulta: 6 gener 2021].
* ↑ Amenabar, Teddy. «Live updates: Hundreds storm Capitol barricades; two nearby buildings briefly evacuated; Trump falsely tells thousands he won» (en anglès). The Washington Post, 06-01-2021. [Consulta: 6 gener 2021].
* ↑ McEvoy, Jemima. «DC Protests Live Coverage: Entire Capitol Now On Lockdown As Protesters Enter The Building» (en anglès). Forbes, 06-01-2021. [Consulta: 6 gener 2021].
* ↑ Lang, Brent. «U.S. Capitol on Lockdown, Pro-Trump Protestors Breach Police Lines» (en anglès americà). Variety, 06-01-2021. [Consulta: 6 gener 2021].
* ↑ «Watch Live: Protesters Swarm US Capitol Steps as Congress Counts Electoral Votes» (en anglès americà). NBC4 Washington. [Consulta: 6 gener 2021].
* ↑ Berge, Clint. «HAPPENING NOW: Armed standoff inside US Capitol, shots fired» (en anglès americà). WQOW, 06-01-2021. [Consulta: 6 gener 2021].
* ↑ News, A. B. C. «Updates: Capitol breached by protesters, shots reported fired inside» (en anglès). ABC News. [Consulta: 6 gener 2021].
* ↑ Hermann, Peter «Person shot inside U.S. Capitol as chaos unfolds». , 06-01-2021 [Consulta: 6 gener 2021].
* ↑ Moneymaker, Anna «In Photos: Angry protesters and broken windows inside Statuary Hall.». , 06-01-2021.
* ↑ CNN, Peter Nickeas. «Pro-Trump supporters have flooded DC to protest president's election loss». [Consulta: 7 gener 2021].
* ↑ «Live Updates: Electoral Vote Congressional Hearing - The New York Times», 06-01-2021. Arxivat de l'original el 2021-01-06. [Consulta: 7 gener 2021].
* ↑ «Eric Trump and Don Jr declare war on Republican party at DC election protest | The Independent», 06-01-2021. Arxivat de l'original el 2021-01-06. [Consulta: 7 gener 2021].
* ↑ «L'assalt al Capitoli acaba amb 4 morts i 52 detinguts». [Consulta: 26 març 2021].
* ↑ McEvoy, Jemima. «D.C. Protests Live Coverage: Congress Regroups To Certify Electoral Votes After Mob Shuts Down Capitol» (en anglès). [Consulta: 7 gener 2021].
* ↑ «The Latest: Trump promises 'orderly transition' on Jan. 20», 06-01-2021. [Consulta: 7 gener 2021].
* ↑ «D.C. pro-Trump protests: U.S. Capitol is on lockdown as protesters clash with police and breach the building - The Washington Post», 06-01-2021. Arxivat de l'original el 2021-01-06. [Consulta: 7 gener 2021].
* ↑ . .Sagrera, Berto. «El bisó de l'assalt al Capitoli dels EUA, condemnat a tres anys i mig de presó». El Nacional, 17-11-2021. [Consulta: 21 novembre 2021].
* ↑ «Allau de decrets de Trump: surt de l'Acord de París (per segon cop) i indulta els assaltants al Capitoli». Ara, 21-01-2025. [Consulta: 5 febrer 2025].

## Enllaços externs

* L'assalt al Capitoli; Sarah Ferguson, 2021 (30 minuts, TV3) (català)